open-index/open-wikipedia-markdown huggingface dataset:
Xurxo de Dinamarca

**Xurxo de Dinamarca**, nado en Copenhague, Dinamarca o 2 de abril de 1653 e finado no Palacio de Kensington o 28 de outubro de 1708, foi príncipe consorte de Gran Bretaña polo seu matrimonio con Ana de Inglaterra.

## Traxectoria 
### Orixes e familia 
Foi o sexto dos oito fillos do rei Frederico III de Dinamarca e de Sofía Amelia de Brunswick-Lüneburg.

### Matrimonio con Ana de Gran Bretaña 
Contraeu matrimonio coa princesa Ana de Inglaterra, futura raíña de Gran Bretaña o 28 de xullo de 1683, no Palacio de St. James. Obtivo a cidadanía inglesa e foi condecorado coa Orde da Xarreteira o 1 de xaneiro de 1684. O 6 de abril de 1689 foi investido cos títulos de duque de Cumberland, conde de Kendal e barón de Wokingham. Do matrimonio naceron dezanove fillos, ningún dos cales chegou á idade adulta.

Xurxo foi un administrador capaz e estratego militar, e como lord, un grande almirante (1702-1708), dirixiu oficialmente a Mariña Real axudando ás actividades militares do favorito de Ana, o capitán xeneral John Churchill, I duque de Marlborough.

### Falecemento 
Morreu ós 55 anos de idade, sendo sepulto na Abadía de Westminster. A raíña Ana quedou devastada coa súa morte, e aínda que ela rexeitou inicialmente pór a Mariña de Guerra en mans dunha Comisión, finalmente decidiu asinar os papeis no estudo de Xurxo.

## Véxase tamén 
### Bibliografía 
* Beatty, Michael A. (2003). *The English Royal Family of America, from Jamestown to the American Revolution*. Jefferson, Carolina do Norte: McFarland. .
* Churchill, Winston S. (1947) [1933–34]. *Marlborough: His Life and Times*. Londres: George G. Harrop & Co.
* Curtis, Gila; introduced by Antonia Fraser (1972). *The Life and Times of Queen Anne*. Londres: Weidenfeld & Nicolson. .
* Fisher, George (1832). *A Genealogical Companion and Key to the History of England*. Parte III. Libro I. Londres: Simpkin & Marshall.
* Gibbs, Vicary; Doubleday, H. A. (1913). *Complete Peerage*. Volume III. Londres: St Catherine's Press.
* Green, David (1970). *Queen Anne*. Londres: Collins. .
* Gregg, Edward (2001). *Queen Anne*. New Haven e Londres: Yale University Press. .
* Luttrell, Narcissus (1857). *A Brief Historical Relation of State Affairs from September 1678 to April 1714.* Oxford: University Press.
* Matikkala, Antti (2008). *The Orders of Knighthood and the Formation of the British Honours System 1660–1760*. Rochester, Nova York: Boydell Press. .
* Paget, Gerald (1977). *The Lineage & Ancestry of HRH Prince Charles, Prince of Wales*. Londres & Edinburgo: Charles Skilton. .
* Pinches, John Harvey; Pinches, Rosemary (1974). *The Royal Heraldry of England*. Heraldry Today. Slough, Buckinghamshire: Hollen Street Press. .
* Somerset, Anne (2012). *Queen Anne: The Politics of Passion*. Londres: HarperCollins. .
* Weir, Alison (1995). ''Britain's Royal Families: The Complete Genealogy, Revised Edition*. Londres: Random House. .
* Wójcik, Zbigniew (1983). *Jan Sobieski, 1629–1696''. Warsaw: Państwowy Instytut Wydawniczy. .
The Young Victoria

***The Young Victoria*** é un filme de 2009 dirixido por Jean-Marc Vallée e escrito por Julian Fellowes, baseado nos primeiros anos de vida e reinado da raíña Vitoria do Reino Unido, así como o seu casamento con Alberte de Saxonia-Coburgo e Gotha. Foi producido por Graham King, Martin Scorsese, Sarah Ferguson e Timothy Headington, e está protagonizado por Emily Blunt, Rupert Friend, Paul Bettany, Miranda Richardson, Harriet Walter, Mark Strong e Jim Broadbent.

## Personaxes 
* Emily Blunt como Vitoria do Reino Unido
* Rupert Friend como Alberte de Saxonia-Coburgo e Gotha
* Miranda Richardson como Duquesa de Kent
* Mark Strong como John Conroy
* Jim Broadbent como Guillerme IV do Reino Unido
* Harriet Walter como Adelaida de Saxonia-Meiningen
* Paul Bettany como Lord Melbourne
* Thomas Kretschmann como Leopoldo I de Bélxica
* Jesper Christensen como Christian Friedrich von Stockmar
* Jeanette Hain como Louise Lehzen
* Julian Glover como Arthur Wellesley, duque de Wellington
* Michael Maloney como Robert Peel
* Michiel Huisman como Ernesto II de Saxonia-Coburgo-Gotha
* Rachael Stirling como Duquesa de Sutherland
* Genevieve O'Reilly como Flora Hastings
* David Robb como John Russell

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Lista de primeiros ministros da República Popular da China

Esta é unha **lista dos primeiros ministros da República Popular da China** dende 1949.

Na República Popular da China, os primeiros ministros (xefes de goberno) son elixidos na Asemblea Popular Nacional cada cinco anos e teñen un límite de dous mandatos dende a morte de Zhou Enlai.

## Lista de primeiros ministros 
O cargo foi creado coa instauración da República Popular da China o 1 de outubro de 1949.

; Xeracións de líderes
:

        

## Véxase tamén 
* Lista de Presidentes da República Popular da China
* Xefes de Estado e Goberno actuais

### Ligazóns externas 
* China  Enciclopedia Cambridge en liña

## Notas
Nadia Iglesias de Salvador

**Nadia Iglesias de Salvador**, nada en Ames o 1 de xuño de 1999, é unha patinadora galega. Compite en patinaxe artística, na modalidade libre, onde foi subcampioa de España en 2019. Ademais en categorías inferiores foi seis veces campioa de Galicia, tres de España e unha de Europa, e logrou un bronce no Mundial júnior de 2017.

## Traxectoria 
### Inicios 
Comezou a seguir os pasos da súa irmá máis vella, Carla, e iniciouse na patinaxe artística no ano 2004 no Club de Patinaxe Artística Compostela. A súa traxectoria nas competicións iniciouse no ano 2005, con 5 anos, e no ano 2009 proclamouse campioa galega en categoría *alevín*, o que lle permitiu clasificarse para o Campionato de España. Xa como cadete proclamouse campioa galega en 2013 e 2014 e finalizou cuarta e subcampioa de España neses dous anos respectivamente. Tamén en 2013 gañou o ouro no Trofeo Prestige Issy-Paris na capital francesa, no seu debut coa selección española, e quedou cuarta na Copa de Europa celebrada na localidade francesa de Gujan-Mestras, mentres que en 2014 participou no Campionato de Europa cadete en Eslovenia, rematando en quinta posición. 

### Categoría xuvenil 
En 2015 proclamouse campioa galega xuvenil, quedou oitava no Campionato de España xuvenil e gañou o ouro xuvenil na Interland Cup en Alemaña, unha competición internacional non oficial. Ao ano seguinte proclamouse campioa galega xuvenil e campioa de España xuvenil e xa como integrante do equipo CPA Maxia da Coruña foi subcampioa de Europa xuvenil na cidade alemá de Friburgo. 

### Categoría júnior 
En 2017 pasou a competir en categoría júnior proclamándose campioa de Galicia, de España e de Europa. Ademais participou por primeira vez nun Mundial, celebrado este dentro dos primeiros Xogos Mundiais de Patinaxe, na cidade chinesa de Nanjing, conseguindo a medalla de bronce júnior. En 2018 revalidou os seus títulos de campioa de Galicia e conseguiu a prata no Campionato de Europa. Ademais logrou unha cuarta posición no Mundial celebrado en La Vendée.

### Categoría absoluta 
Comezou a competir na categoría absoluta no ano 2019, pasando a formar parte do Reus Deportiu. Ese mesmo ano proclamouse subcampioa de España. Conseguiu así a clasificación para o Campionato Mundial, celebrado en Barcelona dentro dos segundos Xogos Mundiais de Patinaxe. Obtivo a 12ª posición na clasificación final.

## Galardóns 
* Mellor Deportista Feminina na XI Gala do Deporte de Ames (2006)
* Mellor Deportista Feminina do Concello de Santiago de Compostela (2014)
* Premio especial do público ao Mellor Deportista de Ames (2016 e 2017).
* Mención honorífica do Premio Deportista en Idade Escolar (2017) que concede o Consello Superior de Deportes.
* Premio Maruxa Mallo (2019), concedido polo IES Maruxa Mallo de Ordes.

## Notas
Esquece Monelos

***Esquece Monelos*** é unha película de xénero documental dirixida pola guionista Ángeles Huerta. O filme utiliza como metáfora o río de Monelos, na cidade da Coruña, para tratar o esquecemento dos lugares e as súas xentes debido ao crecemento urbanístico. 
A súa preestrea tivo lugar o 14 de decembro de 2016 no Teatro Rosalía de Castro da Coruña, esgotando todas as invitacións. Chegou ás salas o día 20 de outubro de 2017, acadando máis de 1.500 espectadores segundo o Instituto de las Ciencias y de las Artes Audiovisuales. Ademais, a obra proxectouse en diversos festivais e citas cinematográficas como o Play-Doc International Film Festival de Tui, converténdose no documental galego máis premiado do ano.

## Argumento 
[miniatura|Obras de canalización dun treito do río de Monelos no polígono de [Pocomaco en 2014.]]
O río Monelos é onde as lavandeiras de Oza lavaban a roupa ata a década de 1970. Estaba formado pola agrupación dos arroios de Eirís, Elviña, Castro, Ponte da Pedra, Martinete, Pastoriza, Morás e San Cristovo. Por razóns de salubridade, a comezos do século XIX ordenouse a desviación do río e dende 1965 iniciouse a súa canalización ata sepultalo baixo as rúas da cidade.

O río serve como fío condutor para facer un exercicio de memoria colectiva e individual sobre a expansión da cidade a través do testemuño dos seus habitantes. O resultado é un documental coral no que interveñen dende figuras políticas de finais do franquismo ata membros da comunidade xitana que tiveron que mudarse a outros barrios da cidade. Unha crónica sobre o desenvolvemento urbanístico que se pode extrapolar á historia recente de España.

## Festivais e premios 
## Notas
Magaluf

250px|miniatura|Costa de Magaluf
**Magaluf** é unha localidade turística española situada no termo municipal de Calvià, na illa balear de Mallorca. É fronteiriza ao norte coa zona residencial Sa Porrassa, ao leste coa localidade turística de Palmanova, ao oeste coa zona residencial Sol de Mallorca e, ao sur coa baía de Magaluf e o seu illote, o coñecido como Sa  Porrassa. A súa poboación en 2013 era de 4.363 habitantes.

No seu interior áchanse unhas vellas salinas coñecidas como «Ses Salines des Salobral», xa  desecadas case por completo. Tamén é un dos núcleos de poboación que forman parte do armazón do Paseo Calvià, un paseo peonil ao que se considera como o «Pulmón verde» do municipio.

A localidade consiste nun complexo turístico que contén unha praia de 1.600 metros de longo por sesenta de ancho. Posúe un centenar de hoteis, hostais e apartamentos, ao redor de douscentos bares, restaurantes, tendas e clubs nocturnos. Aproximadamente o 95% dos seus visitantes son de orixe británica, sendo o resto de diversas nacionalidades, con maior porcentaxe de escandinavos. Ao ser unha zona con ampla actividade lúdica e musical durante a noite, existe afluencia de visitantes de orixe irlandesa, procedentes da localidade turística de Santa Ponça, e tamén desde a súa veciña Palmanova.

## Notas
Denis Krivoshlykov

**Denis Ivanovich Krivoshlykov**, nado en Moscova o 10 de maio de 1971, é un ex xogador ruso de balonmán. Xogaba de extremo dereito. Foi un dos compoñentes da selección de balonmán de Rusia, coa que disputou 280 partidos internacionais nos que anotou un total de 448 goles. Proclamouse campión olímpico en Sydney 2000 e foi medalla de bronce en Atenas 2004.
## Traxectoria
Denis xogou ata o 2000 no CSKA Moscova, logo dende o 2000 ata o 2012 xogou no Ademar León.

No seu palmarés conta con tres Ligas de Rusia (1994, 1995, 2000), unha Liga ASOBAL (2001), unha Copa do Rei (2002), unha Recopa de Europa (2005) e unha Copa ASOBAL (2008).

Recibiu a distinción ao mellor extremo dereito do Campionato Europeo de Balonmán de 2002.
O Río, Curtis, Curtis

**O Río**, tamén coñecido coma **O Penedo do Río**, é un lugar da parroquia de Curtis, no concello coruñés de Curtis na comarca de Betanzos. Segundo o Instituto Galego de Estatística, en 2024 tiña 13 habitantes (6 homes e 7 mulleres).

## Lugares e parroquias 
### Lugares de Curtis 
### Parroquias de Curtis 
## Notas 
;Referencias
Rose Tremain

**Rose Tremain**, nada en Londres o 2 de agosto de 1943, é unha escritora e profesora inglesa, reitora (*Chancellor*) da Universidade de East Anglia. É membro da Orde do Imperio Británico e da Royal Society of Literature.
## Traxectoria
Naceu co nome de Rosemary Jane Thomson. O seu bisavó paterno foi William Thomson, o arcebispo de York de 1862 a 1890. Foi educada na Francis Holland School, Crofton Grange School, a Sorbona (1961–1962) e na Universidade de East Anglia, titulada en Literatura inglesa. Foi profesora de Escritura creativa na Universidade de East Anglia de 1988 a 1995, e en 2913 foi elixida *Chancellor*.

En 1971 casou con Jon Tremain, con quen ao ano seguinte tivo unha filla, a actriz Eleanor Tremain. Ao cabo de cinco anos separáronse, e en 1982 casou co director de teatro Jonathan Dudley. O matrimonio durou nove anos, e desde 1992 ten unha relación con Richard Holmes. Vive en Norfolk.

## Estilo
As súas influencias inclúen William Golding, autor de *O señor das moscas*, e a novela de Gabriel García Márquez *Cien años de soledad*, así como o realismo máxico.

## Recoñecementos
*2017: Premio Ribalow por *The Gustav Sonata* 
*2017: Premio Baileys Women a obra de ficción por *The Gustav Sonata*
*2016: Premio Costa Book por *The Gustav Sonata*
*2013: Premio Walter Scott de novela histórica, por *Merivel: A Man of His Time*
*2012: Premio Wellcome Trust Book, por *Merivel: A Man of His Time*
*2008: Orange Prize, *The Road Home*
*1999: Whitbread Award, *Music and Silence*
*1994: Prix Femina Étranger, *Sacred Country*
*1992: James Tait Black Memorial Prize, *Sacred Country*
*1989: Booker Prize, shortlist, *Restoration*
*1989: Sunday Express Book of the Year, *Restoration*
*1984: Giles Cooper Award, *Temporary Shelter* (play)

## Obra
### Novelas
* ''Sadler's Birthday* (1976), 
* *Letter to Sister Benedicta* (1978), 
* *The Cupboard* (1981), 
* *Journey to the Volcano* (1985), 
* *The Swimming Pool Season* (1985), 
* *Restoration* (1989), 
* *Sacred Country* (1992), 
* *The Way I Found Her* (1997), 
* *Music and Silence* (1999), 
* *The Colour* (2003), 
* *The Road Home* (2008), 
* *Trespass* (2010 W.W. Norton), 
* *Merivel: A Man of His Time* (2012), 
* *The Gustav Sonata* (2016), 

### Relatos
* *The Colonel's Daughter and other stories* (1983)
* *The Garden of the Villa Mollini and other stories* (1987)
* *Evangelista's Fan and other stories* (1994)
* *The Darkness of Wallis Simpson and other stories* (2006)
* *The American Lover* (2014)

### Infantil-xuvenil
* * Journey to the Volcano* (1985)

### Memorias
* *Rosie: Scenes from a Vanished Life* (2018)

## Notas
## Véxase tamén
### Ligazóns externas
* Artigo en *The Guardian*.
* Entrevista en *New York Times*, 15 de maio de 2009 .
* Artigo en *The Guardian''.
Copa do Mundo de Tríatlon

A **Copa do Mundo de Tríatlon** é unha serie anual de probas de tríatlon celebradas arredor do mundo. Está organizada pola Unión Internacional de Tríatlon (ITU).

Inaugurouse en 1991 nunha tentativa de crear unha tempada regular baixo a administración da ITU en paralelo ao Campionato do mundo de tríatlon, que se celebraba nunha soa proba. Con todo, isto significou que había un campión da Copa Mundial así como un campión mundial. Despois da tempada 2008 a ITU reorganizou as súas competicións de máximo nivel e creou a Series Mundiais de tríatlon, unha competición cunha serie de carreiras ao longo do ano que foi a sucesora do Campionato do mundo. Mentres, a Copa do Mundo foi relegada a unha competición de segundo nivel e reducíuselle o número de carreiras. Dende a reorganización, os puntos obtidos na Copa do Mundo aplícanse só nun Ránking Mundial de atletas.

## Puntos 
Na súa fundación, os primeiros vinte atletas de cada carreira gañaban puntos segundo a súa posición e o atleta con máis puntos ao final da tempada era nomeado campión da Copa do Mundo. 

Coa reorganización en 2009 e a supresión do título de campión da Copa do Mundo decidiuse que puntos desta copa contarían nun ránking mundial. Isto fíxose para que os dous atletas con máis puntos na Copa do Mundo puidesen entrar no Ránking Mundial. Con todo, como para o ránking se contan as catro mellores actuacións do ano e as probas das Series Mundiais outorgan ata dúas veces e media os puntos das probas da Copa do Mundo, nunca se sumaron puntos da Copa a ningún atleta do top10. 

Despois de 2014 o total de puntos da Copa do Mundo aumentou, outorgando 500 ao primeiro posto e un 7.5% menos a cada atleta subseguinte para os primeiros 50 atletas sempre que non superen o tempo de corte (5% do tempo do gañador nas probas masculinas e 8% nas femininas). Con todo os puntos xa non contribuirían a uns atletas puntuación de serie mundial e só a uns atletas clasificación mundial.

## Gañadores 
Os campións da Copa do Mundo proclamábanse segundo os puntos totais acumulados en cada proba, con puntos dobres para as probas do Campionato do mundo de tríatlon. Os campións declarados dende 1991 a 2008 son:

## Véxase tamén 
* Campionato do mundo de tríatlon

## Ligazóns externas 
*Sitio web da ITU - Arquivo de eventos

## Notas
Antonio Luis Baena Tocón

**Antonio Luis Baena Tocón**, nado en 1915 e finado en 1998, foi un militar e funcionario español que nos anos posteriores á guerra civil española formou parte de varios tribunais militares do Franquismo.

## Traxectoria 
Entre 1939 e 1943, coa graduación de alférez, Baena Tocón foi destinado ó Xulgado Especial de Prensa, encargado de perseguir e depurar a aqueles que escribiran en medios de comunicación durante a República. Baixo as ordes do xuíz instrutor encargouse de investigar a Hemeroteca Municipal de Madrid, anotando os nomes de escritores e xornalistas xunto con comentarios sobre o carácter dos presuntos delitos que estes terían cometido nos seus escritos literarios.

Foi tamén membro de varios consellos de guerra relacionados co Xulgado Especial de Prensa, entre eles o instruído contra o poeta Miguel Hernández, condenado a morte en marzo de 1940, pena posteriormente conmutada por 30 anos de prisión. Baena Tocón figurou como secretario deste consello, malia non posuír a titulación necesaria para este posto por non ter finalizado a carreira de Dereito.

En xuño de 1966 foi nomeado interventor do concello de Córdoba, posto que desempeñou ata a súa xubilación. Anteriormente fora habilitado como viceinterventor da Deputación Provincial de Córdoba.

## Polémica  
En xuño de 2019 a Universidade de Alacante, tras unha solicitude do fillo de Baena Tocón, borrou dos seus arquivos dixitais toda referencia á participación de Antonio Luis Baena Tocón no xuízo de Miguel Hernández.

## Notas
Escudo do Salvador

O **Escudo do Salvador** foi creado xunto coa actual Bandeira Nacional polo Decreto Lexislativo do 17 de maio de 1912, sendo Presidente da República o Manuel Enrique Araujo. Foi deseñado polo calígrafo salvadoreño Rafael Barraza Rodríguez, que se impuxo sobre trinta competidores nun concurso promovido polo entón Ministerio de Guerra e Mariña, en 1912.

## Descrición 
Por ser símbolo nacional, atópase aprobado e descrito pola Lei de Símbolos Patrios que estipula os elementos que o compoñen e a súa posición no escudo nacional. Os seus compoñentes teñen o seguinte significado:

* Triángulo equilátero: groso e de cor ámbar dourado, cada un dos seus ángulos representa os tres Poderes do Estado (lexislativo, executivo e xudicial).
* Cordilleira de cinco volcáns cónicos boscosos con ceo avermellado en horizonte, colocada nun terreo rodeado por dous mares: representa a natureza tropical e volcánica do chan salvadoreño; os cincos volcáns ás cinco nacións do istmo, resultantes da Independencia de Centroamérica; e os mares, os océanos Atlántico e Pacífico.
* Un arco da vella con ceo azul: símbolo da paz.
* Gorro de liberdade ou gorro frixio esparcendo loces ámbares douradas: proclama a liberdade e os seus raios espiral extensivas *os ideais do pobo salvadoreño*.
* Lenda «15 de setembro de 1821»: data da Independencia de América Central.
* Lenda «República do Salvador na América Central»: colocado arredor do triángulo en letras ámbares douradas.
* Lenda «Deus, Unión, Liberdade»: colocado na base do triángulo, en letras negras e un rolo manuscrito ámbar dourado.
* Cinco pavillóns do Salvador, colocados arredor do triángulo: representan as cinco nacións resultantes da Independencia de Centroamérica.
* Dúas pólas de loureiro entrelazadas cun listón azul e branco: composto por catorce gallas que representan os catorce departamentos en que se atopa dividido administrativamente O Salvador.

## Notas
Xesús Blanco Conde

**Xesús Blanco Conde**, nado en Cimadevila (Laza) o 18 de setembro de 1952, é un político galego do PSdeG-PSOE.

## Traxectoria
Converteuse en 1973 en funcionario da administración do estado.

Ten escrito diversos artigos (na revista *Auria*) sobre diversos aspectos de etnografía local e unha monografía sobre o Entroido de Laza. Tamén ten publicado artigos sobe aspectos de xestión da tesourería da Seguridade Social.

## Obra 
**Laza, o entroido enxebre* (Deputación de Ourense, 2000)

## Notas
Himno nacional do Salvador

O **himno nacional do Salvador** foi composto polo xeneral salvadoreño Juan José Cañas e o músico italiano Juan Aberle, o cal foi estreado formalmente o 15 de setembro de 1879, para ser adoptado legalmente pola Asemblea Lexislativa como himno nacional da República do Salvador o 13 de novembro de 1953.

A iniciativa do doutor Francisco Dueñas, quen daquela era o Presidente da República, foi composto o primeiro himno nacional do Salvador en 1866 polo cubano Tomás M. Muñoz, quen escribiu a letra, e polo músico salvadoreño Rafael Orozco, a quen se lle debe a música do mesmo. Devandito himno nacional foi adoptado legalmente mediante Acordo Executivo do 8 de outubro de 1866, publicado no xornal estatal O Constitucional No. 31, Tomo No. 2, do 11 de outubro de 1866, para ser estreado oficialmente o 24 de xaneiro de 1867. Este himno nacional foi cantado até o derrocamento de Dueñas mediante un golpe de estado ocorrido en 1871. Posteriormente, por iniciativa do entón Presidente da República, Rafael Zaldívar, en 1879 sería composto o actual himno nacional do Salvador a cargo de Cañas e Aberle como os autores da súa letra e música, respectivamente.

## Letra
Nayib Bukele

**Nayib Armando Bukele Ortez**, nado en San Salvador o 24 de xullo de 1981, é un político e empresario salvadoreño. Asumiu o cargo de presidente da República o 1 de xuño de 2019, sucedendo a Salvador Sánchez Cerén.

## Traxectoria
Foi elixido alcalde de Nuevo Cuscatlán o 11 de marzo de 2012 e, posteriormente, de San Salvador o 1 de marzo de 2015. En ámbolos dous cargos públicos concorreu co partido Fronte Farabundo Martí para a Liberación Nacional (FMLN).
Nas eleccións presidenciais de 2019, Bukele participou co partido Grande Alianza pola Unidade Nacional (GANA) e resultou elixido presidente da República ó obter maioría absoluta con 1 434 856 votos (53.10 %), sen necesidade dunha segunda volta. É o primeiro presidente, dende o remate da guerra civil, que non representa ningún dos dous partidos principais (ARENA ou FMLN) que gobernaran por trinta anos.

## Notas
Félix Ulloa

**Félix Augusto Antonio Ulloa Garay**, coñecido por **Félix Ulloa**, nado en Chinameca o 6 de abril de 1951, é un político salvadoreño e vicepresidente do Salvador como compañeiro de fórmula de Nayib Bukele.

## Traxectoria 
Naceu o 6 de abril de 1951 en Chinameca, San Miguel, O Salvador. Os seus pais eran Félix Ulloa e Margarita Garay.

Graduado con honras como doutor en política, ademais é avogado académico e ex maxistrado do Tribunal Supremo Electoral. Foi Líder Estudantil da Universidade do Salvador en 1976 antes da guerra civil do Salvador.

En 1973 asistiu, xunto con Eliseo Ortiz Ruiz, como representante dos estudantes universitarios, á constitución da Fronte de Acción Popular Unificada (FAPU).

Tralo peche da UES en 1977, graduouse como avogado en España. Regresou ó Salvador en 1979. Ó regresar, incorpórase na Resistencia Nacional que, en 1980, xunto ás FPL, o ERP, o PRTC e o PCS, formaría parte da Fronte Farabundo Martí para a Liberación Nacional.

## Notas
Lingua pipil

O **pipil** (nome nativo *nawat*) é unha lingua nativa de América Central e o membro máis meridional da familia de linguas uto-aztecas. Foi falada polo pobo náhua en diversas partes da actual América Central antes da conquista española, mais no presente a maoría dos falantes quedaron reducidos a unha zona do oeste do Salvador. O pipil está clasificado como en perigo crítico polo Libro Vermello das Linguas Ameazadas da UNESCO. Estivo a piques de extinguirse mais grazas aos esforzos de recuperación e preservación das dúas últimas décadas, comezaron a aparecer novos falantes como segunda lingua.

Segundo o censo de 2022 ten uns douscentos falantes nativos, dos cales 57 son de Santo Domingo de Guzmán.

## Notas 
## Véxase tamén 
### Outros artigos 
* Antonia Ramírez
* Sixta Pérez
* Wikipedia en pipil
### Bibliografía 
* Asociación Coordinadora de Comunidades Indígenas de El Salvador (ACCIES). *Tukalmumachtiak Nahuat (Lengua Náhuat, Primer Ciclo).*
* Arauz, Próspero (1960). *El pipil de la región de los Itzalcos.* (Edited by Pedro Geoffroy Rivas.) San Salvador: Ministerio de Cultura.
* Calvo Pacheco, Jorge Alfredo (2000). *Vocabulario castellano-pipil pípil-kastíyan.* Izalco, O Salvador.
* Campbell, Lyle (1985). *The Pipil Language of El Salvador*. Berlín: Mouton Publishers.
* Comisión Nacional de Rescate del Idioma Náhuat (1992a). *Ma Timumachtika Nauataketsalis / Aprendamos el Idioma Náhuat.* San Salvador: Concultura.
* Comisión Nacional de Rescate del Idioma Náhuat (1992b). *Ma Timumachtika Nauataketsalis (Aprendamos el Idioma Náhuat). Guía Metodológica para la Enseñanza del Náhuat.* San Salvador: Concultura.
* Geoffroy Rivas, Pedro (1969). *El nawat de Cuscatlán: Apuntes para una gramática.* San Salvador: Ministerio de Educación.
* King, Alan R. (2004). *Gramática elemental del náhuat.* O Salvador: IRIN.
* King, Alan R. (2004). *El náhuat y su recuperación.* In: *Científica 5.* San Salvador: Universidade Don Bosco.
* King, Alan R. (2011). *Léxico del Náhuat Básico.*
* King, Alan R. (2011). *Timumachtikan!: Curso de lengua náhuat para principiantes adultos*. Izalco, O Salvador: Iniciativa para a Recuperación do Idioma Náhuat.
Pobo pipil

Os **pipís** son un pobo indíxena que habita na zona occidental e central do Salvador. Falan a lingua pipil ou nahuat, da familia uto-azteca. Os devanceiros toltecas dos pipís emigraron dende México e asentáronse no que hoxe é O Salvador no século X.
## Notas 
## Véxase tamén 
### Outros artigos 
* Señorío de Cuzcatlán
* Xenocidio pipil do Salvador
### Bibliografía 
*
**Enciclopedia de El Salvador*. Dos tomos. Grupo Océano, Barcelona, España. 2002. ISBN 84-494-1618-3
Gaizka Maiza

**Gaizka Maiza Apecechea**, nado o 14 de xuño de 1996 en Ibarra (Guipúscoa), é un xogador español de baloncesto profesional que xoga no Melilla Sport Capital da Liga LEB Ouro.

## Traxectoria profesional 
O 20 de xuño de 2019, anunciouse a súa fichaxe polo Leyma Coruña da Liga LEB Ouro. O 17 de agosto de 2020, o club coruñés anunciou a renovación de Maiza por unha tempada máis.

O 3 de xullo de 2021, Maiza asinou co Club Melilla Baloncesto da Liga LEB Ouro por unha tempada.

## Notas 
## Véxase tamén 
### Ligazóns externas 
*Perfil en ACB.com
Etelhems krukmakeri

miniatura|250px|Etelhems krukmakeri.

miniatura|250px|Cartel na entrada da olaría.

**Etelhems krukmakeri** (*olaría de Etelhem*) é unha olaría en Etelhem, Gotland, a máis antiga da illa.

## Historia
Etelhems krukmakeri foi fundada en 1889 por Axel Nilsson, que fabricaba accesorios e estufas de azulexos. Cando o seu fillo Axel Olof Nilsson se fixo cargo do negocio cesou a produción de estufas. No ano 1960 Egil Solberg mercou o negocio, e ademais de fabricar accesorios de cerámica tamén comezou a producir adornos con deseños máis modernos. En 1967 construíuse un forno de arroz (*risugn*), que permitía temperaturas de ata 1025&nbsp;°C. En 1980 o seu fillo Torleif Solberg tomou o seu relevo. No ano 2001 a olaría foi declarada edificio histórico (*byggnadsminne*) pola Xunta Administrativa do condado de Gotland.

## Notas 
## Véxase tamén
### Ligazóns externas 
* Páxina da olaría .
Conseller Primer

O **Conseller primer del govern** (en galego: *Conselleiro primeiro do goberno*) é un membro do Govern de Catalunya con competencias propias, nomeado e separado do cargo polo President da Generalitat de Catalunya.

É considerado o análogo catalán do cargo que desenvolve o primeiro ministro noutros países europeos e o seu status descríbese no Estatuto de Autonomía de Cataluña de 2006 como unha figura que pode, opcionalmente, existir no goberno; e regúlase por lei do Parlament de Catalunya. O cargo de Conseller Primer ten o tratamento de *Honorable Senyor* ou *Honorable Senyora*.

O conseller primer do Govern ten despacho de seu no Palau de la Generalitat de Catalunya, na parte edificada no século XVI por Pere Blai, coñecida como *Cos renaixentista*.

## Historia 
Coa restitución da Generalitat republicana foise definindo esta figura de xefe de goberno aínda que con diferentes terminoloxías:
***Cap del Consell Executiu**, ocupado por Joan Lluhí i Vallescà no segundo goberno estatutario en 1933.
***Conseller Delegat**, ocupado por Carles Pi i Sunyer no segundo goberno estatutario en 1933.
***Conseller Primer**, ocupado por Miquel Santaló i Parvorell, no segundo goberno estatutario en 1933; e Joan Casanovas e Josep Tarradellas, no terceiro goberno estatutario en 1933.

En 2001 o sexto goberno de Jordi Pujol restituíu esta figura co nome de **Conseller en Cap** e ocupouno Artur Mas, quen, nas seguintes eleccións, sería o seu successor encabezando a lista de CiU. A restitución do cargo foi interpretada per moitos sectores da oposición e a sociedade como unha manobra propagandística do partit gobernante (CiU) para destacar a figura de Artur Mas e presentalo como sucesor político de Pujol, xa que nas seguintes eleccións presentaríase como cabeza de lista de CiU.

Na seguinte lexislatura, o goberno de Pasqual Maragall mantivo esta figura, que ocuparon Josep-Lluís Carod-Rovira e Josep Bargalló i Valls; aínda que o nome foi substituído o 17 de marzo de 2005 polo de **Conseller Primer**, tras considerar que o nome Conseller en Cap designaba historicamente un cargo do Concello de Barcelona e non da Generalitat de Catalunya.

Despois das eleccións de 2006, o goberno de José Montilla non designou Conseller Primer e as súas competencias foron asumidas polo mesmo president e o conseller da Vicepresidencia, Josep Lluís Carod-Rovira.

## Lista de consellers primers 
## Notas
Campionato Europeo de Tríatlon

O **Campionato Europeo de Tríatlon** é o campionato  máis importante de tríatlon a nivel europeo.

Dende a edición de 2018 en Glasgow, cada catro anos os campionatos serán parte dos Campionatos europeos multideportivos.

## Resumo de campionatos 
## Campionato masculino 
### Medalleiro 
### Medalleiro 
## Véxase tamén 
### Ligazóns externas 
* Sitio web oficial

## Notas
Pena Forcada

Como topónimo **Pena Forcada** pode referirse a:

;En Galiza
***Pena Forcada**, lugar da parroquia de Tarrío, no concello de Monterroso;
***A Pena Forcada**, lugar da parroquia de Andavao, no concello de Boimorto.

## Véxase tamén
### Outros artigos
A Pena Branca

Como topónimo **A Pena Branca** pode referirse a:

;En Galiza
***A Pena Branca**, lugar da parroquia das Negradas, no concello de Guitiriz;
***A Pena Branca**, lugar da parroquia das Ribeiras do Sor, no concello de Mañón.

## Véxase tamén
### Outros artigos
Pena Corveira

O topónimo **Pena Corveira** pode referirse a:

;En Galiza
***Pena Corveira**, lugar da parroquia de Castro de Rei de Lemos, no concello de Paradela;
***Pena Corveira**, lugar da parroquia de Pousada, no concello da Pastoriza.

## Véxase tamén
### Outros artigos
***Penas Corveiras**, lugar da parroquia de Sancovade, no concello de Vilalba.
Pena da Revolta

O topónimo **Pena da Revolta** pode referirse a:

;En Galiza
***Pena da Revolta**, lugar da parroquia das Pontes de García Rodríguez, no concello das Pontes de García Rodríguez;
***A Pena da Revolta**, lugar da parroquia do Aparral, no concello das Pontes de García Rodríguez.

## Véxase tamén
### Outros artigos
A Pena de Abaixo

Como topónimo **A Pena de Abaixo** pódese referir a:

;En Galiza
***A Pena de Abaixo**, lugar da parroquia de Cerdido, no concello de Cerdido;
***A Pena de Abaixo**, lugar da parroquia de Rubín, no concello da Estrada;
***A Pena de Abaixo**, lugar da parroquia de Garabás, no concello de Maside.

## Véxase tamén
### Outros artigos
Pena do Boi

O topónimo **Pena do Boi** pode referirse a:

;En Galiza
***Pena do Boi**, lugar da parroquia de Vilaboa, no concello de Valdoviño;
***Pena do Boi Louro**, lugar da parroquia de Augas Santas, no concello de Palas de Rei.

## Véxase tamén 
### Outros artigos
Doppelgänger

[alt=|miniatura|"Doppelgänger 1", pintura de [Sebastian Bieniek, 2019.]]
***Doppelgänger*** é o vocábulo alemán para definir o dobre fantasmagórico ou sosias malvado dunha persoa. A verba provén de *doppel*, que que dicir «dobre» e *gänger*: «andante». A súa forma máis antiga, acuñada polo novelista Jean Paul en 1796, é *Doppeltgänger*, 'o que camiña á beira'. O termo utilízase para designar a calquera dobre dunha persoa, comunmente en referencia ó «xemelgo malvado» ou ao fenómeno da bilocación.

Os *Doppelgänger* aparecen en varias obras literarias de ciencia ficción e literatura fantástica, nas cales son un tipo de metamorfo que imita a unha persoa ou especie en particular.

## Descrición 
### Na mitoloxía e o folclore 
Nas lendas nórdicas e xermánicas, ver o propio Doppelgänger é un agoiro de morte. Un *Doppelgänger* visto por amigos ou parentes dunha persoa pode ás veces traer mala sorte, ser un mal agoiro ou un sinal dunha doenza ou un problema de saúde inminentes. Segundo escribiu o dramaturgo sueco Strindberg: «O que ve ao seu dobre é que vai morrer».

Mario Praz conecta coa figura do dobre outras populares no folclore, como o lobishome ou a rapariga fermosa que oculta no seu interior unha serpe ou demo (lamia). Claude Lecouteux explora estas e outras conexións (fadas, bruxas, lobishomes) no seu libro sobre a figura do dobre na Idade Media.

## Notas 
## Véxase tamén 
### Bibliografía 
* 
* 
* 
* 
* 
*
Escudo de Guinea Ecuatorial

O **escudo nacional de Guinea Ecuatorial** foi adoptada oficialmente o 21 de agosto de 1979. Este escudo amosa mostra un fondo gris cunha árbore. Esta árbore é unha *Ceiba pentandra*, o lugar onde se asinou o primeiro tratado entre Portugal e o gobernante local. Sobre o escudo, hai seis estrelas que representan o territorio continental e as cinco illas principais. Abaixo amósase escrito nunha fita o lema nacional en castelán: “*Unidad, Paz, Justicia*”.

O escudo, moi semellante ó empregado durante a época colonial, foi cambiado durante a ditadura de Francisco Macías Nguema (1972-1979) por outro de reminiscencias máis africanistas, con ferramentas e armas tradicionais, un galo (símbolo do P.U.N.T., o partido de Macías Nguema), e a palabra "Trabajo" engadida ó lema nacional, mais foi restaurado posteriormente en agosto de 1979 tralo derrocamento de Macías.

## Escudos históricos 

Ficheiro:Coat of Arms of the Portuguese and Spanish Guinea.svg|Escudo de armas do Territorio de Guinea do Golfo Portugués, despois a Guinea Española.
Ficheiro:Coat of Arms of the Spanish Province of Río Muni.svg|Escudo de armas da colonia española no río Muni.
Ficheiro:Coat of arms of Equatorial Guinea (1973-1979).svg|Escudo de armas durante a época de Macías.

## Notas
Francisco Pascual Obama Asue

**Francisco Pascual Obama Asue**, nado o 21 de abril de 1949, é un político ecuatoguineano. É membro do Partido Democrático de Guinea Ecuatorial (PDGE). Durante anos, ocupou as carteiras de Ministro de Deporte e Mocidade, de Ministro de Economía, de Ministro para o Progreso Social e de Ministro de Saúde.

Dende o 22 de xuño de 2016, en sucesión de Vicente Ehate Tomi, exerce como 9.º primeiro ministro de Guinea Ecuatorial, logo de ser nomeado polo presidente Teodoro Obiang.

## Notas
Pena Parda

O topónimo **Pena Parda** pode referirse a:

;En Galiza
***Pena Parda**, lugar da parroquia de Marzán, no concello de Monterroso;
***A Pena Parda**, lugar da parroquia de San Xiao de Narón, no concello de Narón;
***A Pena Parda**, lugar da parroquia de Burgás, no concello de Xermade.

## Véxase tamén
### Outros artigos
Caminemos pisando las sendas de nuestra inmensa felicidad

**Caminemos pisando las sendas de nuestra inmensa felicidad** é o himno nacional de Guinea Ecuatorial dende a súa independencia de España en 1968. Foi composto por Ramiro Sánchez López e a letra é obra de Saturnino Ibongo e Atanasio Ndongo.

## Letra en castelán 
:Caminemos pisando las sendas
:de nuestra inmensa felicidad.
:En fraternidad, sin separación,
:¡cantemos Libertad!

:Tras dos siglos de estar sometidos,
:por la dominación colonial,
:en fraterna unión, sin discriminar,
:¡cantemos Libertad!

:¡Gritamos viva, libre Guinea!
:y defendamos nuestra Libertad.
:Cantemos siempre, libre Guinea,
:y conservemos siempre la unidad.

:¡Gritemos viva, libre Guinea!
:y defendamos nuestra Libertad.

:Cantemos siempre, libre Guinea,
:y conservemos, y conservemos
:La independencia nacional.

## Notas
Ramón Esono Ebalé

**Ramón Nse Esono Ebale**, nado en Micomeseng o 22 de novembro de 1977, é un ilustrador, animador audiovisual, blogueiro e autor de banda deseñada ecuatoguineano. Firma co pseudónimo de *Jamón y Queso*.

Autodidacta, recibiu formación en debuxo no Centro Cultural de España en Malabo. Gañou premios como o *Regarde 9* do Festival do Banda Deseñada de Angoulême e o da revista *África y Mediterráneo* en Boloña. En Internet impulsou o webzine *Las Locuras de Jamón y Queso* e a emisora virtual Tolos TV. Participou na película *Un día vi 10.000 elefantes* e viviu exiliado en Paraguai e O Salvador.

En 2014 debuxa *La pesadilla de Obi*, novela gráfica financiada pola ONG *EGJustice* e inspirada e crítica coa figura de Teodoro Obiang, ditador de Guinea Ecuatorial. En setembro de 2017 foi detido por ilustrar esa banda deseñada e foi enviado á prisión de *Black Beach.* En novembro dese ano foi galardoado -en ausencia- co Courage in Editorial Cartooning Award por Cartoonists Rights Network International (CRNI).

## Notas
Éric Moussambani

**Éric Moussambani Malonga**, nado o 31 de maio de 1978, é un nadador de Guinea Ecuatorial, que representou ó seu país nos Xogos Olímpicos de Sydney 2000.

## Traxectoria 
Gañou sona mundial nos Xogos Olímpicos de Sídney, celebrados no ano 2000, cando nadou a proba de 100 metros libres en 1 minuto 52,72 segundos, máis do dobre que os seus competidores máis rápidos e mesmo superior á plusmarca mundial de 200 metros.

Conseguiu participar nos Xogos Olímpicos sen alcanzar os tempos mínimos requiridos grazas a un sistema deseñado para permitir a participación de deportistas de países en vías de desenvolvemento. Nas eliminatorias competiu con outros dous nadadores, admitidos nos Xogos polo mesmo sistema, que foron descualificados por falsa saída, polo que nadou só.

Mentres que o gañador Pieter van den Hoogenband conseguiu a plusmarca mundial con 47,84 segundos, Moussambani empregou máis do dobre de tempo mentres era aclamado polo público asistente. Despois declararía: "Os últimos quince metros foron moi difíciles". Nos días e meses posteriores, converteuse nun heroe popular convidado a programas de televisión e outros eventos.

Antes de chegar ós Xogos Olímpicos, nunca vira unha piscina olímpica de 50 metros. Comezara a practicar natación só oito meses antes nunha piscina de 22 metros dun hotel, dada a falta de infraestruturas deportivas no seu país. Non puido participar nos Xogos Olímpicos de Atenas 2004, a pesar de baixar a súa marca persoal por baixo dos 60 segundos, debido a un problema co visado.

Trala súa participación nos xogos olímpicos de Atenas 2004, instalouse en Santa Cruz de Mudela (Cidade Real) para impartir clases maxistrais de natación ós nenos da localidade. En marzo de 2012 foi nomeado adestrador do equipo nacional de natación de Guinea Ecuatorial.

## Notas
Campionato do mundo de tríatlon de longa distancia

O **Campionato do mundo de tríatlon de longa distancia** é unha competición internacional de tríatlon celebrada anualmente dende 1994. As probas comezan, cun sector de natación, outro de ciclismo e rematan cunha carreira a pé, cunhas distancias que varían entre a distancia olímpica (ou estándar) e a distancia dunha carreira do Ironman. Os campionatos están organizados pola Unión Internacional de Tríatlon.

## Palmarés 
### Masculino 
### Feminino 
## Sedes 
## Notas 
## Véxase tamén 
### Outros artigos 
* Series Mundiais de Tríatlon
* Copa do Mundo de Tríatlon
* Campionato Europeo de tríatlon de media distancia
* Medio Ironman

### Ligazóns externas 
* Sitio web da ITU
Campionato Europeo de tríatlon de media distancia

O **Campionato Europeo de tríatlon de media distancia** é unha competición de tríatlon celebrada anualmente pola Unión Europea de Tríatlon. Comezou en 1985 pero deixouse de celebrar despois da edición de 1994. Retomouse en 2013 coa carreira de Barcelona.
## Palmarés 
### Masculino 
### Feminino 
## Medalleiro 
## Edicións 
## Véxase tamén 
* Campionato Europeo de Tríatlon

## Ligazóns externas 
* Sitio web da Unión Europea de Tríatlon
*
Monte Paektu

O **monte Paektu** (en ; *Paektu-san*) é unha montaña volcánica localizada na fronteira entre Corea do Norte e a China. Con 2744&nbsp;m, é a montaña máis alta das montañas Changbai, ó norte, e da cordilleira Baekdudaegan, ó sur. Tamén é a montaña máis alta da península de Corea e de Manchuria.

## Etimoloxía 
O nome en coreano quere dicir "montaña de testa branca". O nome en chinés, *Changbai Shan* (en chinés tradicional: 長白山; en chinés simplificado, 长白山) quere dicir "montaña perpetuamente branca" do mesmo xeito que o seu nome en manchú , *Golmin Šanggiyan Alin*, e nomes variantes. Un lago de cráter, chamado Lago do Ceo, atópase dentro da caldeira volcánica do cumio da montaña.

## Xeografía 
miniatura|280x280px|Relevo da rexión do monte Paektu
O monte Paeku é un estratovolcán cuxo cono está truncado por unha ampla caldeira de 5&nbsp;km de anchura e 850 m de profundidade, parcialmente ocupada polas augas do lago do Ceo. A caldeira creouse arredor do ano 946, durante a chamada "erupción do milenio", cun IEV ou Índice de explosividade volcánica de 7, que expulsou de 100 a 120 km3 de piroclasto e puido afectar o clima da rexión. A cinza volcánica desta erupción atopouse no sur da illa de Hokkaido, ó norte do Xapón. O lago ten unha circunferencia de 12 a 14&nbsp;km, cunha profundidade media de 213 m e unha profundidade máxima de 384 m. Dende mediados de outubro a mediados de xuño, está cuberto normalmente de xeo.

## Notas 
## Véxase tamén 
### Bibliografía 
*
Campionato Mundial de Tríatlon de Velocidade

O **Campionato Mundial de Tríatlon de Velocidade** foi un campionato de tríatlon celebrado sobre a metade da distancia estándar, isto é, 750&nbsp;m de natación, 20&nbsp;km de bicicleta e 5&nbsp;km a pé.

O campionato inaugural celebrouse en 2010, e foi organizado pola Unión Internacional de Tríatlon. En 2011 o campionato celebrouse nunha proba que formaba parte das Series Mundiais de 2011. Con todo, despois de 2011 celebráronse múltiples eventos nesta distancia como parte das Series Mundiais e non se fixo ningunha clasificación con eles nin se entregou ningún título no nivel de elite. Actualmente só se celebra por grupo de idades, o mesmo día que a gran final das Series Mundiais.

## Palmarés 
### Masculino 
### Feminino 
## Sedes 
## Notas 
## Véxase tamén 
### Outros artigos 
* Campionato do mundo de tríatlon
* Campionato do mundo de tríatlon de longa distancia
### Ligazóns externas 
* Sitio web da ITU
Medio Ironman

Un **Medio Ironman**, tamén chamado **Ironman 70.3**, é unha da serie de carreiras de tríatlon de longa distancia organizadas pola World Triathlon Corporation (WTC). 

O "70.3" refírese á distancia total en millas (113,0&nbsp;km) que cobre a carreira, a cal consiste en 1,9&nbsp;km de natación, 90&nbsp;km en bicicleta e un medio maratón (aproximadamente 21,1 km de carreira a pé). Cada unha das tres distancias é a metade das distancias que se corren nun Ironman. As series de carreiras culminan cada ano co **Campionato Mundial de Medio Ironman**, para o que os competidores se cualifican durante as probas dos 12 meses anteriores. Ademais da carreira do Campionato Mundial, celébranse campionatos de Ironman para as rexións europea, Asia-Pacífico, e Latinoamérica.

## Campionato Mundial de Medio Ironman 
A cualificación para o Campionato Mundial de Medio Ironman pódese conseguir a través das diferentes probas de medio Ironman celebradas durante os 12 meses anteriores. Algunhas probas de medio Ironman tamén puntúan para o Campionato Mundial de Ironman (de distancia completa), que se celebra en Hawai. 

Para a clasificación téñense en conta os 5 mellores resultados do ano de cada atleta. Os 50 homes e 35 mulleres con maior puntuación ao final da tempada son os que pasan a disputar a carreira polo campionato

Dende o seu primeiro ano como campionato con varias carreiras, en 2006, até 2010, os Campionatos Mundiais de Medio Ironman celebráronse en Clearwater, Florida, durante o mes de novembro. En 2011, celebrouse en Las Vegas, en setembro. A partir de 2014 a localización muda cada ano.

### Palmarés masculino 
### Campionato feminino 
### Lugar 
## Notas 
## Ligazóns externas 
* Sitio web oficial
Aurona

Unha **aurona** é un composto químico heterocíclico que é un tipo especial de flavonoide. Hai dous isómeros destas moléculas, en configuración (*E*) ou en configuración (*Z*). A molécula contén un elemento benzofurano asociado cun bencilideno ligado na posición 2. Na aurona, un grupo similar ás chalconas está dentro dun anel de 5 membros en vez de dentro dun anel de 6 membros como é máis típico nos flavonoides.

## Derivados das auronas 
miniatura|Estrutura esquelética dunha (*Z*)-aurona co esquema de numeración usado para a nomenclatura de derivados
A aurona constitúe o núcleo estrutural dunha familia de derivados que tamén se coñecen en conxunto como auronas. As auronas son flavonoides vexetais que funcionan como pigmentos que lle dan cor ás flores dalgunhas plantas ornamentais ben coñecidas, como as *Antirrhinum* e *Cosmos*. Encóntranse auronas, como a 4'-cloro-2-hidroxiaurona (C15H11O3Cl) e a 4'-cloroaurona (C15H9O2Cl), na alga parda *Spatoglossum variabile*.

A maioría das auronas están na configuración (*Z*), que é a máis estable segundo a computación por AM1,

## Biosíntese 
As auronas biosintetízanse empezando polo coumaril-CoA. A aureusidina sintase cataliza a creación de auronas a partir de chalconas por medio de hidroxilación e ciclación oxidativa. e a analoxía cos flavonoides suxire que as auronas poderían ter outras propiedades biolóxicas adicionais.

## Exemplos de compostos relacionados 
* Aureusidina
* Hispidol (6,4'-dihidroxiaurona)
* Leptosidina
* Sulfuretina (6,3',4'-trihidroxiaurona)
* 4,5,6-Trihidroxiaurona

## Notas